I de danske overenskomster har vi grundlæggende to lønsystemer: minimalløn og normalløn. Omkring 80 procent af det private arbejdsmarked har et minimumslønssystem.
På minimumslønsområdet aftales en mindstesats ved de centrale forhandlinger, hvorefter resten af lønnen aftales ved lokale forhandlinger på de enkelte virksomheder. Det kan ske individuelt, kollektivt og gennem tillidsrepræsentanten.
På normallønsområdet aftales hele lønnen en gang for alle ved de centrale forhandlinger. Her kan den enkelte medarbejder kun forhandle sig til tillæg.